Undirritaðu feløg vilja hervið gera vart við, at um nýskipanaruppskotið verður samtykt í verandi líki, fara okkara limir, sum dagliga starvast í fiskivinnuni bæði á landi og á sjógvi, at missa arbeiðið. Hetta vil, sum vera man, eisini ávirka aðra avleidda vinnu í økinum. Orsøkin til hetta er serliga tær nógvu ásetingarnar og avmarkingar í uppskotinum, so sum uppboðssøla av fiskirættindum, kravd uppboðssøla av 60% av veiddum fiski, 15% avmarking av botnfiski, 12% avmarking av øllum fiskirættindum og framtíðar niðurlaging av verandi fiskirættindum.